FN-rollespill 2023/2024:

Strategidokument

**Ta strategidokumentet med til møtet i Sikkerhetsrådet, slik at dere husker hva landet deres ønsker å få til under møtet.**

*Dette dokumentet er klassifisert HEMMELIG. Det som står skrevet her må ikke avsløres til de andre landdelegasjonene.*

Navn på land: \_\_\_\_\_\_\_\_\_\_\_\_\_
Navn på delegatene: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Husk at dere skal svare på hvilke interesser landet deres har i Mali-konflikten, ikke hva dere selv mener**.** Hvis dere ikke finner svar på spørsmålene, kan dere vurdere selv hva dere tror landet deres mener.

Sitt sammen i gruppe og svar på følgende spørsmål for å sette dere inn i landet dere skal representere**:**

**Landets interesser:**

1. Hvilke land har landet deres handelsavtaler og økonomiske samarbeid med, og dermed viktig å være «venn» med/ha gode relasjoner til?

1. Ut fra det dere nå vet om landet deres - hvilke land kommer mest sannsynlig til å være deres meningsmotstandere?

**Konflikten i Mali:**

1. Hva mener landet deres om de nåværende myndighetene i Mali?
2. Hva mener dere om Malis samarbeid med Wagner-gruppen?
3. Hvilke handlingsalternativer mener dere er de beste for å finne en løsning på konflikten? Nevn minst **to** som dere tror kan fungere.

**Sanksjoner og militærbruk:**

1. Bør FN true med sanksjoner for å sikre at Mali holder seg til løftet om å gjennomføre et demokratisk valg? Hvis ja, hvilke typer sanksjoner?

1. Hva mener dere er veien videre overfor opprørsgruppene i Mali? Bør de forhandles med, eller bekjempes militært? Skal dere foreslå ulik strategi overfor separatistene og islamistene?

 **FNs rolle:**

1. Hva vil dere foreslå at Sikkerhetsrådet skal gjøre for at befolkningen i Mali skal få det bedre?
2. Mener dere at FN bør være til stede i Mali med observatører? Skal de i tilfelle observere en eventuell valgprosess, aktuelle menneskerettighetsbrudd, eller en fredsavtale? Hvilke ressurser vil en slik observatør-operasjon kreve? Er det trygt nok uten en militær FN-styrke til stede?
3. Støtter dere en FN-finansiert AU-styrke i Mali? (AU= Den afrikanske union). Hvordan vil en AU-ledet styrke være annerledes enn FN-styrken MINUSMA? Vurder fordeler og ulemper med en AU-styrke.

**Oppsummering:**

1. Lag en oppsummering med tre punkter som sier hva dere ønsker å oppnå under forhandlingene i FNs sikkerhetsråd. Disse kan tas med når dere skal skrive åpningstalen deres.
2. Hvilke handlingsalternativer ønsker landet deres at Sikkerhetsrådet *ikke* skal vedta?